Географија на Хрватска

мини|400п|Карта на Хрватска

Хрватска се наоѓа во Југоисточна Европа меѓу Средна Европа и Средоземјето.

Се дели на три региони: низинска, планинска и приморска Хрватска. Повеќе од половина од територијата се рамнини и ритчиња на Панонскиот базен на север (низинска Хрватска). На истол се низинските покраини Срем и Барања, кои кон запад продолжуваат во Славонија и во широките рамнини покрај Сава и покрај Драва. Во западниот дел на Славонија среде рамнината се издигаат шумовити планини (Папук 953&nbsp;м, Псуњ 984&nbsp;м), а меѓу нив е ридестата Пожешка Котлина. Кон запад планините се спуштаат во широка, малку повлажна рамнина покрај Илова, Чешма и Лоњ, над кои на север се издига околу 60&nbsp;км долгата Билогора (309&nbsp;м) и на југ Мославачка Гора (489&nbsp;м). На крајниот северозапад се наоѓа рамничарското Меѓимурје меѓу Драва и Мура, како и ридестото Хрватско Загорје, кои достигнуваат до најисточните шумовити падини на Предалпските Планини (Жумберачка Гора 1181&nbsp;м, Иванчица 1059&nbsp;м, Медведница 1035&nbsp;м). Рамнината продолжува по текот на Купа кон југозапад во Карловачкиот базен, кој кон југ постепено преминува во нискиот карст на Кордун со Петрова Гора (512&nbsp;м), а на југоисток во ниските планини на Банија (Зринска Гора 616&nbsp;м).

Планинска Хрватска опфаќа дел од Динаридите и претставува голема географска преграда меѓу континентална и средоземна Хрватска. Поголем дел се наоѓа на надморска височина меѓу 500 и 1000&nbsp;м; карактеристична е насоченоста од северозапад кон југоисток. Преовладуваат мезозојски варовници така што поголемиот дел од релјефот добил особеност на карст, шумовит е и многу ретко населен. На северозапад е планинскиот Горски Котар со пространи шуми (Белоласица 1533&nbsp;м, Велики Рисњак 1528&nbsp;м), кон југоисток пространата висорамнина Лика (500—700&nbsp;м), со Личко 465&nbsp;км2, Гатцко 80&nbsp;км2 и Крбавско Кршко Поле 67&nbsp;км2, како и 145&nbsp;км долгиот планински венец Велебит којшто ја одвојува од Јадранското Море (Вагански врв 1758&nbsp;м). Во продолжение на сообраќајниот многу важен премин од Лика и долинта на Уна кон Книн по должината на границата од Босна и Херцеговина се издигнува 80&nbsp;км долгиот и карпест планински венец Динара со највисокиот врв во Хрватска Динара 1831&nbsp;м.

Во приморска Хрватска преовладуваат многу варовници меѓу кои е тесниот појас на еоценски флиш (сред. Истра, Винодол, Равни Котари, Конавле) и карстните полиња во внатрешноста на Далмација, на пример Имотско 95&nbsp;км2, Сињско 64&nbsp;км2, Петрово 57&nbsp;км2, Вргорачко 37&nbsp;км2 и Дицмо 35&nbsp;км2. Бидејќи повеќето варовничките планини се издигаат веднаш над брегот (Велебит, Мосор, Биоково), приморјето е многу тесно, пошироко е само на полуостровот Истра (3130&nbsp;км2), во заднината на Задар и Шибеник (Равни Котари), како и по делтата на Неретва.

Во Јадранското Море на Хрватска и припаѓаат 718 поголеми и помали острови (67 населени) коишто, исто така, се ридести, изградени од креден варовник и карстни. Поголеми острови се: Крк (406&nbsp;км2), Црес (406&nbsp;км2), Брач (395&nbsp;км2), Хвар (300&nbsp;км2), Паг (285&nbsp;км2), Корчула (276&nbsp;км2), Дуги Оток (114&nbsp;км2), Млет (100&nbsp;км2), Раб (91&nbsp;км2) и многу други. На Хрватска и припаѓа поразгранетиот и многу живописен дел од источниот брег на Јадранското Море (1777&nbsp;км2).

Приморскиот дел на Хрватска има карактеристична средоземна клима со жешки и суви лета, со топли зими така што најмногу врнежи има во октомври и ноември. Особено зиме чести се бурите, студен и силен ветер што дува во налети преку планинските превалци кон морето.

Планинска Хрватска има умереноконтинентална клима со студени зими и свежи лета, а во највисоките области планинска клима, со многу врнежи на планинските предели. Во Горски Котар има над 3000&nbsp;мм врнежи во година. Најмногу врнежи има во октомври и во ноември, а снежната покривка се задржува 50-60 дена.

Низинска Хрватска има умереноконтинентална клима со студени зими и топли лета, со најмногу врнежи во мај и јуни и во октомври и во ноември. Количеството врнежи се намалува од 3 кон исток, а снежната покривка се задржува 25-40 денови.

## Поврзано
* Крајни точки на Хрватска
* Демографија на Хрватска
* Национални паркови во Хрватска